"ಜಾರ್ಜ್ ವ್ಯಾಲೇಸ್‌‌" ಎಂಬ ಆತ್ಮಕಥನದ ಚಿತ್ರದಲ್ಲಿ ಅಭಿನಯಿಸಿದ ಕಾರ್ನಿಲಿಯ ವ್ಯಾಲೇಸ್‌ ಪಾತ್ರದಿಂದ ಜೋಲೀಯ ನಟನಾ ಭವಿಷ್ಯ ಉತ್ತಮಗೊಳ್ಳತೊಡಗಿತು. ಈ ಪಾತ್ರ ಅವರಿಗೆ ಗೋಲ್ದನ್ ಗ್ಲೋಬ್ ಪ್ರಶಸ್ತಿಯನ್ನು ತಂದು ಕೊಟ್ಟಿತು ಮತ್ತು ಎಮ್ಮಿ ಪ್ರಶಸ್ತಿಗೆ ಅವರ ಹೆಸರನ್ನು ನೋಂದಯಿಸಲು ಕಾರಣವಾಯಿತು. ಗ್ಯಾರಿ ಸಿನಿಸ್‌ರವರು ಅಲಾಬಾಮದ ರಾಜ್ಯಪಾಲ ಜಾರ್ಜ್ ವ್ಯಾಲೇಸ್‌‌ನ ಪಾತ್ರವನ್ನು ನಿರ್ವಹಿಸಿದರು. ಚಿತ್ರವನ್ನು ಜಾನ್ ಫ್ರಾಂಕೆನ್‌ನ್‌ಹೈಮರ್ ನಿರ್ದೇಶಿಸಿದ್ದು, ವಿಮರ್ಶಕರಿಂದ ಗೌರವಿಸಲ್ಪಟ್ಟಿದ್ದರು, ಮತ್ತು ಅನೇಕ ಪ್ರಶಸ್ತಿಗಳ ಜೊತೆಗೆ ಟಿವಿಗಾಗಿ ನಿರ್ಮಾಣ ಮಾಡಿದ ಮಿನಿಸೀರಿಸ್/ ಮೋಶನ್ ಪಿಕ್ಚರ್‌ಗಾಗಿ ಗೋಲ್ಡನ್ ಪ್ರಶಸ್ತಿಯನ್ನು ಪಡೆದರು. ಆಕೆ ಈ ಚಿತ್ರದಲ್ಲಿ, ವರ್ಣಭೇದ ನೀತಿಯ ಪ್ರತಿಪಾದಕ ರಾಜ್ಯಪಾಲನೊಬ್ಬನ ಎರಡನೇ ಹೆಂಡತಿಯಾಗಿ ನಟಿಸಿದ್ದಾಳೆ. ಆತ 1972 ರ ಯುಎಸ್ ಅಧ್ಯಕ್ಷ ಹುದ್ದೆಗಾಗಿ ಪ್ರಯತ್ನಿಸುತ್ತಿದ್ದಾಗ ಗುಂಡೇಟು ತಿಂದು ನಿಷ್ಕ್ರಿಯನಾಗಿರುತ್ತಾನೆ.

1998ರಲ್ಲಿ ಜೋಲೀರವರು ಹೆಚ್‌ಬಿಒ ಗಾಗಿ "ಜಿಯಾ" ಎಂಬ ಕಾರ್ಯಕ್ರಮದಲ್ಲಿ ಉತ್ತಮ ರೂಪದರ್ಶಿಯಾದ ಜಿಯಾ ಕ್ಯಾರನ್‌ಜಿ‌ಳ ಪಾತ್ರದಲ್ಲಿ ಕಾಣಿಸಿಕೊಂಡರು. ಈ ಚಿತ್ರವು ಲೈಂಗಿಕ ಪ್ರಪಂಚ, ಡ್ರಗ್ಸ್ ಮತ್ತು ಭಾವನಾತ್ಮಕ ನಾಟಕ, ಕ್ಯಾರನ್‌ಜಿ‌ಯ ಜೀವನದಲ್ಲಿ ಆದ ವಿನಾಶದ ಘಟನೆಗಳು, ಡ್ರಗ್ ಮಾರುವವಳಾಗಿ ತನ್ನ ವೃತ್ತಿಜೀವನವನ್ನು ಆರಂಭಿಸಿದ್ದು ಮತ್ತು ಅವಳ ಅವನತಿ ಹಾಗೂ ಏಡ್ಸ್‌ನಿಂದ ಮರಣವನ್ನೊಂದಿದ್ದು ಇವುಗಳನ್ನು ನಿರೂಪಿಸುತ್ತದೆ. Reel.com ನಲ್ಲಿ ವೆನೆಸ್ಸಾ ವ್ಯಾನ್ಸ್ ಗುರುತಿಸಿರುವಂತೆ " ಏಂಜಲಿನಾ ಜೋಲೀ ಜಿಯಾ ನಾಮದಿಂದಲೇ ಹೆಚ್ಚಾಗಿ ಗುರುತಿಸಲ್ಪಡುತ್ತಾಳೆ ಮತ್ತು ಕಾರಣವನ್ನು ಗುರುತಿಸುವುದು ಬಹಳ ಸುಲಭ.
ಜೋಲೀರವರ ಪಾತ್ರಕ್ಕೆ ಧೈರ್ಯ, ಚೆಲುವು ಮತ್ತು ಹತಾಶ ಮನೋಭಾವನೆಗಳನ್ನು ಭಯಂಕರವಾಗಿ ಕಣ್ಣಿಗೆ ಕಟ್ಟುವಂತೆ ತುಂಬಿದ್ದಾಳೆ ಮತ್ತು ಈ ಚಿತ್ರದಲ್ಲಿರುವ ಅವಳ ಪಾತ್ರ ಅತ್ಯಂತ ಸುಂದರವಾಗಿ ಮತ್ತು ವಿಶೇಷವಾಗಿ ಮೂಡಿಬಂದಿದೆ. ನಿರಂತರವಾಗಿ ಎರಡನೇ ಬಾರಿಯೂ ಜೋಲೀಯು ಗೋಲ್ಡನ್ ಗ್ಲೋಬ್ ಪ್ರಶಸ್ತಿಯನ್ನು ಪಡೆದರು ಮತ್ತು ಎಮ್ಮಿ ಪ್ರಶಸ್ತಿಗೆ ಅವಳ ಹೆಸರು ನೋಂದಾಯಿಸಲ್ಪಟ್ಟಿತು. ಜೊತೆಗೆ ಅವಳು ತನ್ನ ಮೊದಲ ಸ್ಕ್ರೀನ್ ಆ‍ಯ್‌ಕ್ಟರ್ಸ್ ಗಿಲ್ಡ್ ಪ್ರಶಸ್ತಿಯನ್ನು ಸಹ ಪಡೆದಳು. ಲೀ ಸ್ಟ್ರಾಸ್‌ಬರ್ಗ್‌ನ ಮೆಥಡ್ ಆ‍ಯ್‌ಕ್ಟಿಂಗ್ ರೀತಿಯಲ್ಲಿ ಜೋಲೀ ತನ್ನ ಪ್ರಾರಂಭದ ಚಿತ್ರಗಳ ಚಿತ್ರೀಕರಣದ ಮಧ್ಯದಲ್ಲಿ ಆ ಪಾತ್ರವಾಗಿಯೇ ಇರುವುದನ್ನು ಇಷ್ಟಪಡುತ್ತಿದ್ದಳು, ಮತ್ತು ಆ ಕಾರಣದಿಂದಾಗಿ ಆಕೆಯೊಡನೆ ಸಹವರ್ತನೆ ಕಷ್ಟಕರ ಎಂಬ ಪ್ರತೀತಿ ಉಂಟಾಯಿತು ಎಂದು ಹೇಳುತ್ತಾರೆ. "ಜಿಯಾ" ವನ್ನು ಚಿತ್ರೀಕರಿಸುವಾಗ, ಅವಳು ತನ್ನ ಗಂಡನಾದ ಜಾನಿ ಲೀ ಮಿಲ್ಲರ್‌ಗೂ ಸಹ ಕರೆ ಮಾಡಿರಲ್ಲಿಲ್ಲವಂತೆ: " ಅವಳ ಅವನಿಗೆ ಹೇಳಿದ್ದಳಂತೆ : ನಾನು ಏಕಾಂಗಿ; ನಾನು ಸಾಯುತ್ತಿದ್ದೆನೆ; ನಾನು ಸ್ವಚ್ಛಂದಳಾಗಿದ್ದೇನೆ, ನಾನು ನಿನ್ನನ್ನು ಕೆಲವುವಾರಗಳ ಕಾಲ ಭೇಟಿ ಮಾಡಲಾಗುವುದಿಲ್ಲ.’"

"ಜಿಯಾ" ವನ್ನು ಮುಂದುವರೆಸುತ್ತಾ ಜೋಲೀ ನ್ಯೂಯಾರ್ಕ್‌ಗೆ ಸ್ಥಳಾಂತರಗೊಂಡಳು ಮತ್ತು ಸ್ವಲ್ಪಕಾಲದವರೆಗೆ ಅದರಲ್ಲಿ ಅಭಿನಯಿಸುವುದನ್ನು ನಿಲ್ಲಿಸಿದಳು, ಏಕೆಂದರೆ ಅವಳಿಗೆ "ಕೊಡುವುದಕ್ಕೆ ಇನ್ನೇನು ಉಳಿದಿಲ್ಲ" ಎನಿಸಿತ್ತು. ಅವಳು ಚಿತ್ರನಿರ್ಮಾಣ ಮತ್ತು ಬರವಣಿಗೆಯ ತರಗತಿಗಳಿಗಾಗಿ ನ್ಯೂಯಾರ್ಕ್‌ ವಿಶ್ವವಿದ್ಯಾಲಯಕ್ಕೆ ಸೇರಿದಳು. "ಇನ್‌ಸೈಡ್ ದ ಆ‍ಯ್‌ಕ್ಟರ್ಸ್ ಸ್ಟೂಡಿಯೋ" ಕಾರ್ಯಕ್ರಮದಲ್ಲಿ "ನಾನೇ ಕಲಿಯುವುದು ಒಳ್ಳೆಯದು" ಎಂದು ಆಕೆ ಹೇಳಿಕೊಂಡರು.

"ಹೆಲ್ಸ್ ಕಿಚನ್" ಎಂಬ ಗ್ಯಾಂಗ್‌ಸ್ಟರ್ ಆಧಾರಿತ ಚಿತ್ರದ ಗ್ಲೋರಿಯಾ ಮ್ಯಾಕ್‌ನೀರಿಯ ಪಾತ್ರದ ಮೂಲಕ 1998ರಲ್ಲಿ ಮತ್ತೆ ಜೋಲೀ ಮತ್ತೆ ಚಿತ್ರರಂಗಕ್ಕೆ ಹಿಂತಿರುಗಿದಳು, ಮತ್ತು ಅದೇ ವರ್ಷ "ಪ್ಲೇಯಿಂಗ್ ಬೈ ಹಾರ್ಟ್" ಎಂಬ ಚಿತ್ರದಲ್ಲಿ ಕಾಣಿಸಿಕೊಂಡಳು. ಅದರಲ್ಲಿ ನಟಿಸಿದ್ದ ಇತರೆ ನಟರರೆಂದರೆ ಶಾನ್ ಕಾನರಿ, ಗಿಲಿಯಾನ್ ಆ‍ಯ್‌೦ಡರ್‌ಸನ್, ರೇಯಾನ್ ಫಿಲಿಪ್ಪೆ ಮತ್ತು ಜಾನ್ ಸ್ಟಿವರ್ಟ್. ಚಿತ್ರವು ಬಹುಪಾಲು ಸಕಾರಾತ್ಮಕ ವಿಮರ್ಶೆಯನ್ನು ಪಡೆಯಿತು ಮತ್ತು ಜೋಲೀರವರು ವಿಶೇಷವಾಗಿ ಹೊಗಳಿಸಿಕೊಂಡರು. ಸ್ಯಾನ್ ಫ್ರಾನ್ಸಿಸ್ಕೋ ಕ್ರೋನಿಕಲ್ ಹೀಗೆ ಬರೆಯಿತು, "ಪುನರಾವರ್ತಿಸಲ್ಪಟ್ಟ ಈ ಪಾತ್ರವನ್ನು ಮಾಡಿದ ಜೋಲೀಯವರು, ತಾನು ಆಡುವ ಜೂಜಿನ ಕುರಿತಾದ ಸತ್ಯಗಳನ್ನು ತಿಳಿಯಲು ಹಂಬಲಿಸುವ ಒಬ್ಬ ಕ್ಲಬ್ ಕ್ರಾಲರ್ ಪಾತ್ರಧಾರಿಯಾಗಿ, ಕೋಲಾಹಲವುಂಟುಮಾಡಿದ್ದಾರೆ." ಜೋಲೀರವರು ಬ್ರೇಕ್‌ಥ್ರೂ ಪರ್ಫಾರ್ಮನ್ಸ್ ಪ್ರಶಸ್ತಿಯನ್ನು ನ್ಯಾಷನಲ್ ಬೋರ್ಡ್‌ ಆಪ್ ರಿವ್ಯೂನಿಂದ ಪಡೆದರು.

1999ರಲ್ಲಿ ಆಕೆ ಮೈಕ್ ನೆವೆಲ್ಲ್‌ರವರ "ಪುಶ್ಶಿಂಗ್ ಟಿನ್" ಎಂಬ ಹಾಸ್ಯ-ನಾಟಕದಲ್ಲಿ ಪಾತ್ರವನ್ನು ನಿರ್ವಹಿಸಿದಳು, ಸಹ ಕಲಾವಿದರೆಂದರೆ ಜಾನ್ ಕ್ಯುಸಾಕ್, ಬಿಲ್ಲಿ ಬಾಬ್ ಥ್ರೋಟಾನ್, ಮತ್ತು ಕೆಟ್ ಬ್ಯಾಲೆನ್‌ಚೆಟ್. ಈ ಚಿತ್ರದಲ್ಲಿ ಜೋಲೀ ಥಾರ್ನ್‌ಟಾನ್ ರವರ ಪ್ರಲೋಭಕತೆಯಿರುವ ಹೆಂಡತಿಯ ಪಾತ್ರವನ್ನು ನಿರ್ವಹಿಸಿದ್ದಾಳೆ. ಈ ಚಿತ್ರವನ್ನು ವಿಮರ್ಶಕರು ಮಿಶ್ರವಾಗಿ ಸ್ವೀಕರಿಸಿದರು ಮತ್ತು ವಿಶೇಷವಾಗಿ ಜೋಲೀರವರ ಪಾತ್ರವನ್ನು ವಿಮರ್ಶಿಸಲಾಯಿತು. "ಮೇರಿ (ಏಂಜಲಿನಾ ಜೋಲೀ), ಸ್ವೆಚ್ಚೇಯಾಗಿ ತಿರುಗುವ ಹೆಂಗಸು ದಾಸವಾಳದ ಗಿಡ ಸತ್ತಾಗ ಅಳುವುದು, ತನ್ನ ಕೈಯಲ್ಲಿರುವ ಹಸಿರು-ನೀಲಿ ಬಣ್ಣದ ಉಂಗುರವನ್ನು ಕಳೆದುಕೊಳ್ಳುವುದು ಮತ್ತು ರಸೆಲ್ ರಾತ್ರಿ ಪೂರ್ತಿ ಮನೆಯಿಂದ ಆಚೆ ಸಮಯವನ್ನು ಕಳೆಯುವುದು, ಇದರಿಂದ ಅವಳು ಒಂಟಿತನವನ್ನು ಅನುಭವಿಸುವುದು ಇವೆಲ್ಲವನ್ನು ಸೃಷ್ಠಿಸಿರುವ ಬರಹಗಾರರು ಸಂಪೂರ್ಣವಾಗಿ ನಗೆಪಾಟಲಿಗೆ ಗುರಿಯಾಗಿದ್ದಾರೆ" ಎಂದು "ದಿ ವಾಷಿಂಗ್‌ಟನ್ ಪೋಸ್ಟ್" ಬರೆಯಿತು. ನಂತರ ಈಕೆ ಡೆನ್‌ಜಿಲ್ ವಾಷಿಂಗ್‌ಟನ್ ಜೊತೆಗೆ "ದ ಬೋನ್ ಕಲೆಕ್ಟರ್" ಎಂಬ ಚಿತ್ರದಲ್ಲಿ ಕೆಲಸ ಮಾಡಿದರು, ಅದನ್ನು ಜೆಫರಿ ಡೀವರ್ ರವರ ಕ್ರೈಂ ಕಾದಂಬರಿಯ ಆಧಾರವಾಗಿ ಮಾಡಲಾಗಿತ್ತು. ಜೋಲೀಯು ಪೋಲೀಸ್ ಆಗಿದ್ದ ತನ್ನ ತಂದೆಯ ಆತ್ಮಹತ್ಯೆಯ ವೇದನೆ ಅನುಭವಿಸುತ್ತಿದ್ದ, ತನಗೆ ಇಷ್ಟವಿಲ್ಲದಿದ್ದರು ಸರಣಿ ಹಂತಕನೊಬ್ಬನನ್ನು ಹಿಡಿಯಲು ವಾಶಿಂಗ್‌ಟನ್‌ಗೆ ಸಹಾಯ ಮಾಡುವ ಅಮೇಲಿಯಾ ಡೋನಾಘೇ ಎಂಬ ಪಾತ್ರವನ್ನು ಮಾಡಿದ್ದಳು. ಚಿತ್ರವು ವಿಶ್ವದಾದ್ಯಂತ $151 ಮಿಲಿಯನ್ ಹಣವನ್ನು ಗಳಿಸಿತು, ಆದರೆ ವಿಮರ್ಶಾತ್ಮಕವಾಗಿ ಸೋಲನ್ನು ಕಂಡಿತ್ತು.

"ಜೋಲೀ, ಯಾವಾಗಲು ಮಧುರವಾಗಿ(ರಸವತ್ತಾಗಿ)ಕಾಣಿಸುತ್ತಾಳೆ ಮತ್ತು ವ್ಯಥೆಯಿಂದ ತುಂಬಿರುವುದು ಅವಳಿಗೆ ಸರಿಹೊಂದುವುದಿಲ್ಲ" ಎಂದು "ದಿ ಡೆಟ್ರೈಟ್ ಫ್ರೀ ಪ್ರೆಸ್" ಹೇಳಿತು.

ಮಾನಸಿಕವಾಗಿ ಅಸ್ವಸ್ಥವಾದ ಲೀಸಾ ರೊವೆ ಎಂಬ ಪೋಷಕ ಪಾತ್ರವನ್ನು "ಗರ್ಲ್, ಇಂಟರೆಪ್ಟೆಡ್" (1999) ಎಂಬ ಚಿತ್ರದಲ್ಲಿ ಜೋಲೀ ನಿಭಾಯಿಸಿದಳು.ಸುಸಾನಾ ಕೇಸೆನ್ ಎಂಬ ಮತಿಭ್ರಮಣೆಯಾದ ರೋಗಿಯ ಕುರಿತು ಚಿತ್ರದಲ್ಲಿ ಹೇಳಲಾಗುತ್ತದೆ, ಮತ್ತು ಇದನ್ನು ಕೇಸೆನ್ ರವರ ಆತ್ಮಚರಿತ್ರೆ "ಗರ್ಲ್, ಇಂಟರೆಪ್ಟೆಡ್" ಪುಸ್ತಕದ ಆಧಾರಿತವಾಗಿದೆ. ವೈನೋನಾ ರೈಡರ್ ಮುಖ್ಯ ಪಾತ್ರದಲ್ಲಿ ಕಾಣಿಸಿಕೊಂಡಳು ಮತ್ತು ಅದು ಅವಳಿಗೆ ಕಳೆದು ಹೋಗಿದ್ದ ಗತ ಇತಿಹಾಸ ಮತ್ತೆ ಮರುಕಳಿಸುವ ವಿಶ್ವಾಸವನ್ನು ಹೊಂದಿತ್ತು, ಆದರೆ ಈ ಚಿತ್ರವು ಹಾಲಿವುಡ್‌ನಲ್ಲಿ ಜೋಲೀಗಿದ್ದ ಅಡೆತಡೆಗಳನ್ನು ನಿವಾರಿಸಿ ಮುಂದೆ ಸಾಗಲು ಅವಕಾಶ ಕಲ್ಪಿಸಿತು. ಅವಳು ಈ ಚಿತ್ರದ ಮೂಲಕ ಮೂರನೇ ಬಾರಿಗೆ ಗೋಲ್ಡನ್ ಗ್ಲೋಬ್ ಪ್ರಶಸ್ತಿಯನ್ನು, ಎರಡನೇ ಸ್ಕ್ರೀನ್ ಆ‍ಯ್‌ಕ್ಟರ್ಸ್ ಗಿಲ್ಡ್ ಪ್ರಶಸ್ತಿಯನ್ನು ಮತ್ತು ಅಕಾಡಮಿಯ ವತಿಯಿಂದ ಉತ್ತಮ ಪೋಷಕ ನಟಿ ಪ್ರಶಸ್ತಿಯನ್ನು ಗಳಿಸಿದಳು. "ಜೋಲೀಯು ಬೇಜವ್ದಾರಿಯ ಹುಡುಗಿಯಾಗಿದ್ದು, ನಂತರದಲ್ಲಿ ಸುಸಾನ್ನಾಳನ್ನು ಸರಿ ಮಾಡುವಲ್ಲಿ ವೈದ್ಯರಿಗಿಂತ ಹೆಚ್ಚು ಪ್ರಮುಖ ಪಾತ್ರವಹಿಸುವ ವ್ಯಕ್ತಿಯಾಗಿ ಚಿತ್ರದಲ್ಲಿ ಬೆಳೆಯುವುದು ಅತ್ಯಂತ ಗಮನಾರ್ಹ ನಟನೆಯಾಗಿದೆ" ಎಂದು "ವೆರೈಟಿ" ಯು ಗುರುತಿಸಿತು.

2000ರಲ್ಲಿ "ಗಾನ್ ಇನ್ 60 ಸೆಕೆಂಡ್ಸ್" ಎನ್ನುವ ಬೇಸಿಗೆಯ ಬ್ಲಾಕ್‌ಬಸ್ಟರ್ ಚಿತ್ರದಲ್ಲಿ ಕಾಣಿಸಿಕೊಂಡಳು, ಕಾರು ಕಳ್ಳನ ಪಾತ್ರಮಾಡಿದ್ದ ನಿಕೋಲಸ್ ಕೇಜ್‌ನ ಹಳೆಯ ಗೆಳತಿ ಸಾರಾ "ಸ್ವೇ" ವೇಲ್ಯಾಂಡ್‌ ಎಂಬ ಪಾತ್ರವನ್ನು ಆಕೆ ಅಭಿನಯಿಸಿದ್ದಳು. ಪಾತ್ರ ಚಿಕ್ಕದಾಗಿತ್ತು ಮತ್ತು "ವಾಷಿಂಗ್‌ಟನ್ ಪೋಸ್ಟ್" ಪತ್ರಿಕೆಯು ಹೀಗೆ ಟೀಕಿಸಿತು,"ಚಿತ್ರದುದ್ದಕ್ಕೂ ಈಕೆ ಏನೂ ಮಾಡಿಲ್ಲ, ಸುಮ್ಮನೇ ಇದ್ದುಕೊಂಡು ತನ್ನ ತುಟಿಗಳನ್ನು ಪ್ರಚೋದನಾತ್ಮಕವಾಗಿ ಪ್ರದರ್ಶಿಸುವುದನ್ನು ಬಿಟ್ಟು". ಅನಂತರ ಆಕೆ ಈ ಚಿತ್ರದ ಕುರಿತು, ಲೀಸಾ ರೋವ್‌ನಂತಹ ದೊಡ್ಡ ಪಾತ್ರವನ್ನು ನಿರ್ವಹಿಸಿದ ನಂತರ ಆರಾಮವನ್ನು ನೀಡಿದ ಚಿತ್ರವೆಂದು ವಿವರಿಸಿದಳು, ಮತ್ತು ಇದು ಅದುವರೆಗಿನ ತಾನು ನಟಿಸಿದ ಚಿತ್ರಗಳ ಗಳಿಕೆಯಲ್ಲೆ ಅಧಿಕ ಹಣ ಗಳಿಸಿದ ಚಿತ್ರ, ಒಟ್ಟಾರೆ ಅದು ಅಂತರರಾಷ್ಟ್ರೀಯ ಮಟ್ಟದಲ್ಲಿ $237 ಮಿಲಿಯನ್ ಗಳಿಸಿತು ಎಂದು ಹೇಳಿದಳು.

ಸಂಬಂಧಗಳು
ಪ್ರಮುಖ ಬೆಳವಣಿಗೆ, 1997–2000
ಆರಂಭಿಕ ಜೀವನ ಮತ್ತು ಕುಟುಂಬ
ಅಂತರರಾಷ್ಟ್ರೀಯ ಮಟ್ಟದಲ್ಲಿ ಯಶಸ್ಸು, 2001 ರಿಂದ ವರ್ತಮಾನದ ವರೆಗೆ